Missziósvasárnap3

dudolva
Szóló:

Nem szeret senki, senki igazán…
Jézus: 

Amikor az Emberfia eljön, talál-e hitet a földön?!

Szóló:

Nem szeret senki, senki igazán, nem érzi más azt, ha valami fáj…

Válasz: 

Csak egyedül Jézus, csak egyedül Ő.

Szóló:

Nem látja senki, senki aki néz, mi van a szívben, a szívnek mi nehéz.

Válasz:

Csak egyedül Jézus, csak egyedül Ő.

Szóló:

Nem érti meg senki, senki, aki él, nem őriz, fél úgy ha jön a veszély.

Válasz:

Csak egyedül Jézus, csak egyedül Ő.

Hangok:

Ki az a Jézus?

Hol ez a Jézus?

Segíts rajtam Jézus!

Jézus:

Jöjjetek hozzám mindnyájan, akik elfáradtatok és az élet terhét hordozzátok, én felüdítelek titeket! Az én igám édes, az én terhem könnyű…

Ének:

Olyan örömöt, mint a forrás…kaptam tőled lelkembe…

Olyan békét, mint a folyó…

Olyan szeretetet, mint a tenger…

Jézus:

Menjetek tegyetek tanítványommá minden népet! Kereszteljétek meg őket az Atya, a Fiú és a Szentlélek nevében! És tanítsátok meg őket mindannak megtartására, amit parancsoltam nektek!

Mind:

Mindannak megtartására.

Jézus.

Menjetek!

1. hang: 

Jézus meghagyta egyházának a missziós parancsot. Tanítsuk meg az embereket szépen élni. Mutassuk meg, hogy Isten üzenete képes boldoggá tenni az embereket. Mit jelent a misszió?

2. hang:

Feladatot, küldetést jelent. Hirdetni Jézus jó hírét ott, ahol még nem is hallottak róla, vagy nem jót hallottak róla. Hirdetni a szeretet parancsát ott, ahol sokszor embertelen körülmények teszik ezt nehézzé. Harcolni egy szebb emberi életért, a nyomorból való felemelkedésért, hogy megvalósuljon Isten nagyszerű elképzelése az emberről. Vállalni a nyomort, szegénységet szeretetből. Vállalni hogy egy leszek az idegenekkel, értük élek, halok, szeretetből. Hogy tanítsam szóval és tettekkel – élni így érdemes, szépen élni így lehet – csak Jézus szeretetével.

3. hang:

Misszionáriusnak lenni, annyit jelent. Isten tevékeny szeretete lenni, úgy szeretni, ahogyan ő szeret, úgy segíteni, ahogyan Jézus, úgy szolgálni, ahogyan ő tette.

4. hang: 

Misszionáriusnak lenni azt jelenti: békét, szeretetet vinni a világba, s ezzel eloltani az emberek szívében a gyűlöletet és a hatalom meg a pénz utáni kíméletlen törekvést…

Hang:

Teréz anya, aki maga volt a földre szállt jóság, még huszonévesen elhagyta hazáját, oltalmazó szeretetközösségét, hogy Indiába, a haldoklók és nyomorgók közé vigye Isten mosolyát. Nem tudta megakadályozni a halált, nem tudta megszűntetni a nyomort, de megsimogatta a haldoklót, megfogta az elhagyott kezét, néha sikerült egy éhes szájat elcsitítani, sikerült elhitetnie azzal, akivel találkozott, hogy Isten számára fontosak vagyunk, Isten szeret bennünket, és a boldogság titka: valami szépet tenni Istenért! Egyedül indult el, ma szerte a világon ugyanezt teszik követői: szeretni Istenért, valami szépet tenni Istenért!

Kérdező:

A missziósok papok és apácák?

Hang: 

Nem. Vannak köztük papok és apácák is, de ugyanúgy vannak áldozatos életű, lelkü orvosok, tanítók, mérnökök, kétkezi munkások…

Kérdező: 

Ők is tudnak prédikálni?

Hang: 

A mai embernek elege van a tanítókból, politikusokból, akik bölcs dolgokat prédikálnak. A mai ember nem a tanítónak, hanem a tanúnak hisz. Annak hisz, aki az életével tesz tanúságot mindarról, amit hirdet. A szép élet mellé nem sok szó kell….

Kérdező: 

Ki lehet misszionárius?

Hang: 

Csak az akit Jézus hív, Jézus küld…

Kérdező: 

Jó, jó de hogyan szólít meg Jézus? 

Hang: 

Ezt nagyon nehéz megmondani. Teréz anya erős vágyat érzett arra, hogy tegyen valami szépet Istenért. És nyugalmat akkor tapasztalt, amikor a leprások közé vitte Isten szeretetét. A haldoklók közt a nyomorban találta meg a szépet….

Hang:

Az én kedvencem Damján atya. Kicsi korától vágyat érzett arra, hogy pap legyen. Parasztfiú volt tanulásra nemigen tellett., a földet szerette. Aztán a Jóisten úgy alakította életét, hogy megkésve ugyan, de sikerült iskolába járnia, szorgalmával utolérte társait, bár sok gúnyolódást, megaláztatást kellett elviselnie. Ekkor még nem tudta, hogy Isten már edzi az ő gyermekét egy nagyon nagy feladatra. Mire pappá szentelik, tudja biztosan, hogy misszióba, távoli országokba hívja Jézus. Majd megszakad a szíve az édesanyjától, a hazájától, a szülőföldjétől való elváláskor, de ugyanakkor biztosan tudja, hogy boldog csak akkor lesz, ha viszi a világba Jézus szeretetét, viszi a hírt oda, ahol nem hallottak róla. Emberfeletti küzdelmek, derűs jelentek egyaránt vannak életében. Egyik alkalommal belecsöppen egy kőhajító versenybe, ahová természetesen meghívják. Nagy díjakat ajánlanak. Lemond a díjakról, hanem ha győz, építsenek templomot. A törzs elfogadja a keresztény atya ajánlatát. Nagyot fohászkodik Damján atya a dobás előtt: nem nekem kell a templom sem, a győzelem sem, Istenem rád bízom, mi lesz. Elhajítja a követ…a messziről jött parasztfiú, a keresztény atya legyőzte a bennszülött dobókirályt. Templomot építenek…hallgatnak rá

Itt hiányzik egy oldal

unokaöccse papszentelésekor misszióba kérte magát.

Jézus:

Nagyobb szeretete senkinek sincs annál, mint aki életét adja barátaiért. 

Kérdező:

Ugye Damján atya egy hős volt?

Hang:

Hős?!

Kicsi1: 

Hát valami nagyon nehezet vállalt önként…másokért.

Kicsi2: 

Nemcsak nehezet…hanem…ez szép is!

Hang:

Szerintetek mi volt Damján atya életében a legszebb?

Kicsi1:

Hát sok minden…az is, hogy pap lett.

Kicsi2:

A kődobálás….meg hogy odament a halálos betegek közé, pedig ő nem is volt beteg.

Kicsi3: 

…és tudta előre, hogy ő is el fogja kapni…

Kicsi4: 

…de várj ezt Jézusért tette szeretetből tette, ugye ez a legszebb?

Hang:

Igen, és ezt csak Jézusért, Jézussal lehet megtenni.

Kicsi1:

Mi is meg tudunk ilyesmit tenni?

Kicsi2: 

Vagy segíthetünk nekik?

Hang:

Igen. Segíthetünk is nekik. Imával és a mi saját helyünkön felvállalt áldozatainkkal. És minket is hívhat Jézus. Figyeljünk oda a hangra, és bértan kövessük.

Ének: 

Küld az isteni szó, legyen a béke ereje véled. 

Járj, mint békehozó, kegyelemhordozó.

Kicsik:

Mennyei Atyám!

Én még nagyon kicsi vagyok, de azt már én is jól tudom, hogy küldő szavad nekem is szól. Hirdetem szereteted, jóságod, küldetésem vállalom!

Jézus enyém, én az övé…

X hang:

Azt még nem tudom Uram, hogy engem küldesz-e messzi utakra, de azt megértem, hogyha innen hazamenve egy kicsit jobb leszek, már téged hirdetlek…

Y hang:

Azt még nem tudom Uram, hogy engem küldesz-e távoli országokba, de azt már látom, hogy otthon a családban engedelmességemmel, szeretetemmel téged hirdetlek és szolgállak.

Z hang:

Hogy mi leszek, még én sem tudom, de szép fegyelmezett oltárszolgálatomat, felolvasásomat és ministrálásomat felajánlom a missziókért, hogy ne csak itt a szentmisén, de mindenütt a világon arra figyeljenek az emberek, ami igazán fontos.

Krisztusért ifjak előre hát, szolgáljunk hőn s igazán.

Ha Krisztusért élsz, ez boldogít, vidám az arc és a szív.

Akarsz-e élni Krisztusnak hát, szíved Megváltódnak ma adjad át!

Kövessük híven a nyomdokát, Krisztust jöjj követni hát!

Krisztust hirdessük minden népnek, jelszónk legyen szeretet!

Krisztust követni kész vagy-e már, tőled ma ő választ vár…
